proxectonos/corpus_dominio_legal_administrativo_tmp huggingface dataset:
14/04/2016 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao primeiro trimestre do ano 2016 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O presidente do Consorcio “As Mariñas” mediante resolución de data 06/04/2016, aprobou inicialmente o padrón fiscal da taxa pola recollida de residuos sólidos urbanos correspondente ó primeiro trimestre do ano 2016, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real decreto lexislativo 2/2004, do 5 de marzo polo que se aproba o texto refundido da Lei reguladora de facendas locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro– e 19 do Real decreto lexislativo 2/2004, do 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 6 de abril de 2016. O presidente José Antonio Santiso Miramontes
14/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52551. Servizo de Infraestruturas Agrarias. T. m. de Vilasantar

O Servizo de Infraestruturas Agrarias da Consellería do Medio Rural solicita de Augas de Galicia a autorización de obras no concello de Vilasantar (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52551 As obras solicitadas refírense á zona de concentración parcelaria de San Vicente de Curtis, no concello de Vilasantar, e consisten fundamentalmente na execución de novos camiños e pistas, para o que será necesario executar varias drenaxes transversais de diámetros entre 0,60 e 1,50 mts, un marco de 2,5x2 mts sobre o rego Albeiro e unha ponte de 13 m de luz e 2,1 mts de altura sobre o río Cabalar nas coordenadas ETRS89 X:576.766 Y:4.768.850 preto do lugar de Vilar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilasantar ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 30 de marzo de 2016 O xefe do servizo territorial Ángel Gómez Rey
14/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH.15.50227. Recheo. Concello de Ferrol

Roald Caetano Ocete Fernandez Vega, solicita de Augas de Galicia por atoparse nas marxes do río Freixeiro, a autorización de obras, no polígono 6, parcela 5, no lugar de Río Seco, parroquia de Leixa (San Pedro), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50227. As obras solicitadas consisten recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 30 de marzo de 2016 O xefe do servizo territorial Néstor Rodríguez Arias
14/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 5 de abril de 2016, pola que se somete a información pública a petición de autorización administrativa previa e de construción dunha instalación de distribución eléctrica no concello da Coruña (expediente IN407A 2016/037-1)

Expte.: IN407A 2016/037-1 Solicitante: Unión Fenosa Distribución, S. A. Denominación: LMTS CTS Praza Almirante Romay, nº 4. Concello: A Coruña Liña de media tensión subterránea, a 15 kV, cunha lonxitude de 0,082 km, coa orixe en empalmes a realizar na LMTS SPV-713, en punto de acceso á rede existente, entre o CT Archer Milton (15CPH5, expediente 246/00) e o CT San Roque (Expte.: 16.575), condutor tipo RHZ1-2OL 12/20 kV 1x240 mm2 Al e final no CT Almirante Romay, nº 4 proxectado. Centro de transformación soterrado compacto en local de obra civil, cunha potencia de 250 kVA e unha relación de transformación de 15.000/400-230 V. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 5 de abril de 2016 Isidoro Martínez Arca Xefe Territorial da Coruña
15/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-9/2016)

Anuncio de licitación (As-9/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-9/2016.2. Obxecto do contrato: contratación por lotes do desenvolvemento de accións de formación profesional ocupacional do Servizo Municipal de Emprego para un programa de mantemento de equipamentos municipais.3. Tramitación: ordinaria. Procedemento: aberto.4. Orzamento base de licitación: 197.750,30 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 7 de abril de 2016. M.ª Peter Henry Masgoret Balader responsable de Facenda e Administración (Decreto de delegación do 15/06/2015)
15/04/2016 | Administración LocalMunicipal
Brión
Aprobación padrón taxa pola utilización dos servizos da escola infantil de abril de 2016

Mediante resolución de Alcaldía de data de 07.04.2016 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 15 de abril de 2016 ao 15 de xuño de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 7 de abril de 2016 A alcaldesa accidental Yolanda Bouzas Alfonsín
15/04/2016 | Administración LocalMunicipal
Bergondo
Secretaría
Emprazamento interesados recurso contencioso-administrativo PA 11/2016

De conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, por esta alcaldía, o día 7 de abril de 2016, ditouse a Resolución nº 333/2016, que deseguido se transcribe literalmente: O día 5 de febreiro de 2016, e co número 612 do rexistro xeral de entrada deste concello, recibiuse escrito procedente do Xulgado do contencioso- administrativo nº 4 da Coruña, polo que admítese a trámite o recurso contencioso- administrativo PA 11/2016, interposto por Monica Janet Izpizua Peñate contra a Resolución da alcaldía-presidencia número 1200/2015, do 30 de novembro de 2015, e polo que solicitan a remisión do expediente administrativo ao citado Xulgado, que se emprace aos interesados consonte co disposto no artigo 49 da LXCA, sinalando a vista para o día 03.05.2016, ás 10:30 h. Visto o artigo 21.1. k) da Lei 7/1985, de 2 de abril, reguladora das Bases do Réxime Local; en consecuencia, e de conformidade co disposto no artigo 49 da Lei 29/1998, de 13 de xullo, reguladora da Xurisdicción Contencioso Administrativa, RESOLVO: Primeiro.- A remisión do expediente administrativo ao Xulgado do contencioso administartivo nº 4 da Coruña, para os efectos do disposto no artigo 50.2 da LXCA. Segundo.- Emprazar a todos os interesados no expediente administrativo para que poidan comparecer e persoarse en autos mediante Procurador con asistencia de Letrado ou valéndose tan só de Abogado con poder para o efecto, perante o Xulgado do contencioso administrativo nº 4 da Coruña (R/ Enrique Mariñas Romero s/n. Edificio Proa.6º andar. Matogrande.15009 A Coruña) no prazo de nove días. Terceiro.- Notificar a presente Resolución indicando que o prazo de nove días empeza a contar dende o seguinte ao da súa publicación no Boletín Oficial da Provincia. Bergondo, na data indicada na marxe. A alcaldesa. Juan Segundo Beranger Martinez de Lafuente. Dou fe; a secretaria. Ana Mª Cacharrón Castelos” Bergondo, 7 de abril de 2016 A alcaldesa Alejandra Pérez Máquez
15/04/2016 | Administración LocalMunicipal
Curtis
Desistimento do procedemento de licitación do contrato do servizo do punto limpo e da microplanta de transferencia do Concello de Curtis

Por decreto da Alcaldía nº 117, do día de hoxe, desistiuse do procedemento de licitación do contrato do servizo do punto limpo e da microplanta de transferencia do Concello de Curtis publicado no BOP nº 58, do 19/03/2016, pola existencia nos pregos de deficiencias que dan lugar a infraccións non emendables das normas de preparación do contrato. Teixeiro, Curtis, 12 de abril de 2016 O alcalde Javier Francisco Caínzos Vázquez
15/04/2016 | Administración LocalMunicipal
Teo
Exposición pública de regularización do cemiterio parroquial de Recesende

En cumprindo da Disposición adicional primeira do Decreto 151/2014, do 20 de novembro, de sanidade mortuoria de Galicia, exponse ao público, polo prazo de quince días, contados a partir do seguinte á publicación deste anuncio no Boletín Oficial da Provincia, o expediente para regularización do Cemiterio parroquial de Recesende, promovido por José Barreiro Blanco, en representación de ASOCIACIÓN DE VECIÑOS “O CASTRO”. O dito expediente poderá ser consultado no Departamento de Urbanismo do Concello en horario de oficina. Teo, 31 de marzo de 2016. O alcalde Rafael C. Sisto Edreira
15/04/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de reprografía (realización de fotocopias e escaneado de documentos) para a Deputación da Coruña

SERVIZO DE PATRIMONIO E CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) número de expediente: PCO.001.2015.00413.2. Obxecto do contrato: SERVIZOS DE REPROGRAFÍA (REALIZACIÓN DE FOTOCOPIAS E ESCANEADO DE DOCUMENTOS) PARA A DEPUTACIÓN DA CORUÑA.3. Prazo de execución: dous anos, prorrogable.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de avaliación.5. Presuposto máximo: 40.000,00 €, IVE incluído.5 bis. Valor estimado: 82.644,65 €. 6. Garantía provisional: non se esixe.7. Garantía definitiva: 5% do presuposto base de licitación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores poderán acreditar a súa solvencia indistintamente mediante a súa clasificación no grupo L, subgrupo 01 (servizos auxiliares para traballos administrativos de arquivo e similares), categoría a (categoría Real decreto 1098/2001) actual categoría 1 (categoría disposición transitoria terceira do Real decreto 773/2015) ou ben acreditando o cumprimento dos requisitos específicos de solvencia esixidos na la cláusula 10.1. b, apartado G.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15006 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: – Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. – Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo nº 3 do prego de cláusulas administrativas. – Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 31 de marzo de 2016. O PRESIDENTE O SECRETARIO Valentín González Formoso José Luis Almau Supervía
15/04/2016 | Administración LocalMunicipal
Teo
Anuncio de exposición pública de ordenanza

ANUNCIO DE EXPOSICIÓN PÚBLICA O Pleno do Concello, en sesión ordinaria celebrada o 31 de marzo de 2016, acordou aprobar inicialmente a Ordenanza para o impulso social da lingua galega no municipio de Teo, e sometela a información pública. De acordo co exposto e para dar cumprimento ao previsto nos artigos 49 e 70.2 da Lei 7/85, de 2 de abril, sométese o expediente a información pública mediante anuncio no BOP e no taboleiro de anuncios do Concello durante o prazo de 30 días, contados a partir do día seguinte á publicación deste anuncio no BOP, co obxecto de que toda persoa interesada poida formular as reclamacións e suxerencias que estime oportunas, podendo ser consultado o expediente na Secretaría do Concello. No suposto de que non se formulasen reclamacións durante a exposición pública, quedará aprobada definitivamente a Ordenanza citada. Teo, 5 de abril de 2016. O alcalde Rafael C. Sisto Edreira
15/04/2016 | Administración LocalMunicipal
Outes
Anuncio do padrón do lixo do 1º semestre de 2016

A Xunta de Goberno Local deste Concello, en sesión de 4 de abril de 2016, aprobou o padrón de contribuíntes da taxa polo servizo de recollida de lixo do 1º semestre de 2016, composto por un total de 3.493 recibos, comenzando por Juana Susana El Youssefi Santasusana, Rosa, e rematando por Rebecca Jayne Fatima Ezzahraa Barriocanal Sacasas, Efren Jesus Talsi Belyamani. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 11 de maio ata o 11 de xullo de 2016. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 7 de abril de 2016. O ALCALDE, Asdo.: Carlos Enrique López Crespo.
15/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.47701. Concesión dun caudal de auga á Comunidade de Usuarios Auga do Rial, no concello de Noia (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de abril de 2016 e como resultado do expediente incoado ó efecto, outorgóuselle á Comunidade de Usuarios Auga do Rial, unha concesión de 10.415 m 3 anuais de auga que procede de dous mananciais situados no lugar de Rial, na parroquia de Boa (San Pedro), no concello de Noia (A Coruña), con destino a uso doméstico. Número Expte.: DH. A15.47701 Santiago de Compostela, 4 de abril de 2016. A xefa do Servizo de Tramitación Técnico-Administrativa do Dominio Público Hidráulico Louise Dopeso Merca
15/04/2016 | Administración LocalMunicipal
Tordoia
Delegación de funcións da alcaldía de Tordoia

Decreto: 31/2016 Por me ausentar do termo municipal entre os días 11 e 17 de abril de 2016, ámbolos dous inclusive, en virtude das facultades que me confiren os artigos 63 da Lei 5/1997, de administración local de Galicia, 23.3 da Lei 7/85, do 2 de abril, reguladora das bases de réxime local, e 43.3 do Regulamento de organización, funcionamento e réxime xurídico das entidades locais do 28 de novembro de 1986 RESOLVO: Primeiro: Delegar na 1ª Tenente de Alcalde dona Inés Santos Pereiro, as funcións da Alcaldía entre os días 11 e 17 de abril de 2016, ambos inclusive, por mor da miña ausencia do termo municipal, para non prexudicar o funcionamento do Concello. Segundo: Notificarlle ao interesado esta Resolución. Terceiro: O presente decreto producirá efectos a partir do día seguinte ao da data, sen prexuízo da súa publicación no Boletín Oficial da Provincia, en virtude do que dispón o artigo 44.2 do R. O. F., dando conta ao Pleno na primeira sesión que este celebre. No non previsto nesta resolución, rexerá o disposto na Lei 7/85, do 2 de abril, reguladora das bases de réxime local e no Regulamento de organización, funcionamento e réxime xurídico das entidades locais, do 28 de novembro de 1986, no marco das regras que para o réxime de delegacións se establecen nas citadas normas. Mándao e asínao o sr. alcalde en Tordoia a sete de abril de dous mil dezaseis.- O Alcalde, A Secretaria, Antonio Pereiro Liñares Ana Beatriz Oveja Villafañe
15/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo 5 de abril de 2016 da Xefatura Territorial da Coruña pola que se anuncia o levantamento das actas previas á ocupación de bens e dereitos dunha instalación eléctrica no concello de Culleredo (expediente IN407A 2004/130-1)

Acordo do 5 de abril de 2016 da Xefatura Territorial da Consellería de Economía, Emprego e Industria da Coruña pola que se anuncia o levantamento das actas previas á ocupación de bens e dereitos afectados pola instalación eléctrica denominada LMTS, CTC, RBT Os Madeiros, no concello de Culleredo (expediente IN407A 2004/130-1). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada LMTS, CTC, RBT Os Madeiros, no concello de Culleredo (expediente IN407A 2004/130-1), por resolución desta xefatura territorial, do 4 de marzo de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 - 15007 da Coruña. Esta xefatura territorial acorda sinalar o día 18 de maio de 2016 (mércores) para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello da Culleredo, deducida da que se someteu a información pública no DOG, no BOP e no xornal La Voz de Galicia de datas 28/12/15, 14/12/15 e 29/12/15, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial do Estado. A Coruña, 5 de abril de 2016. Isidoro Martínez Arca Xefe territorial da Coruña
15/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-8/2016)

Anuncio de licitación (As-8/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-8/2016.2. Obxecto do contrato: contratación por lotes do desenrolo de accións de formación profesional ocupacional do Servicio Municipal de Emprego.3. Tramitación: ordinaria. Procedemento: aberto.4. Orzamento base de licitación: 196.141 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 7 de abril de 2016. M.ª Eugenia Joan Margaret Asur Vashdev El Mzouri Concellala responsable de Facenda e Administración (Decreto de delegación do 15/06/2015)
12/04/2016 | Administración LocalMunicipal
Arteixo
Persoal
Aprobación inicial RPT 2016

Publicado no BOP de A Coruña nº 59 de data 30 de marzo de 2016 o Acordo plenario de data 18 de marzo de 2016 de aprobación inicial do orzamento municipal do exercicio 2016, polo que se aproba inicialmente a Relación de postos de traballo 2016 que acompaña o expediente orzamentario como Anexo do Capítulo I. E de conformidade ao establecido polo artigo 202 da Lei 2/2015, de 29 de abril, do Emprego Público de Galicia e concordantes, polo que se establece o procedemento de tramitación e publicidade das RPTs, exponse ao público no Taboleiro de Edictos e no Departamento de Persoal e RR. HH. deste Concello a RPT 2016, polo prazo de 20 días hábiles, que empezarán a contar dende o día seguinte ao da inserción do presente anuncio no BOP, a fin de que durante o mesmo poidan formularse as reclamacións que se consideren oportunas. As reclamacións se dirixiran ao Sr. Alcalde-Presidente para a súa resolución polo Pleno. No caso de non presentarse reclamacións, considerarase definitivamente aprobada a RPT 2016. Arteixo, 1 de abril de 2016 O ALCALDE-PRESIDENTE Asdo.: Carlos Calvelo Martínez
12/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.52367. Rehabilitación cuberta. Concello de As Pontes

Maria Jenifer Stelling Peinado solicita de Augas de Galicia por atoparse nas marxes do río s/d, a autorización de obras, na parcela de referencia catastral 3111507NJ9131S0001JA, no lugar de Avda. de Lugo nº 20, parroquia de As Pontes de García Rodríguez (Santa María), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52367. As obras solicitadas consisten na execución do proxecto básico de:”Reforma de cubierta de bajo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de marzo de 2016 O xefe do servizo territorial Néstor Rodríguez Arias
12/04/2016 | Administración LocalMunicipal
Vilarmaior
Padrón SAF libre concorrencia marzo 2016

ANUNCIO Aprobación de padrón fiscal Mediante Decreto da Alcaldía de data do 05 de abril de 2016 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de marzo de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 05 de abril de 2016. O ALCALDE, Carlos Vázquez Quintián
12/04/2016 | Administración LocalMunicipal
Arzúa
Aprobación padrón taxa axuda no fogar mes marzo

Por Resolución da Alcaldía de data 1 de abril de 2016 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de marzo de 2016. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 1 de abril de 2016 Asdo. José Luis García López Alcalde-presidente do Concello de Arzúa
12/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51607. Ampliación aparcadoiros. Concello de Laxe

Concello de Laxe, solicita de Augas de Galicia por atoparse nas marxes do río dos Cabalos, a autorización de obras, no lugar de As Virtudes, parroquia de Sarces (San Amedio), Concello de Laxe (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51607. As obras solicitadas consisten na execución das obras reflectidas na separata de:” Ampliación e mellora dos aparcadoiros nos cemiterios de San Simón de Nande (Matio) e San Mamede de Sarces (As Virtudes)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laxe ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de marzo de 2016 O xefe do servizo territorial Néstor Rodríguez Arias
12/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51458. Muro de pedra e recheo. Concello de Carballo

Vicente Pascual Jorge Lucas Ciorogariu Arnijas solicita de Augas de Galicia por atoparse nas marxes do río Fervenza, a autorización de obras, no polígono 143, parcela 17, no lugar de Nogareda, parroquia de Rus (Santa María), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51458. As obras solicitadas consisten na realización dun muro de contención de pedra e recheo de parcela na zona erosionada polo río. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de marzo de 2016 O xefe do servizo territorial Néstor Rodríguez Arias
12/04/2016 | Administración LocalMunicipal
Toques
Anuncio de convocatoria pública para elección do cargo de xuiz de paz titular e sustituto

Rematado o prazo legal polo que se nomean os cargos de xuíz de paz titular e substituto do Xulgado de Paz de Toques, procédese a efectuar convocatoria pública para a renovación de ditos cargos a fin de que os interesados poidan presentar as súas instancias durante o prazo dos quince días hábiles seguintes á publicación deste anuncio no Boletín Oficial da Provincia. Para poder concorrer á convocatoria precísanse os seguintes requisitos: a) Nacionalidade española b) Ser maior de idade c) Non estar incurso nalgunha das causas de incompatibilidade que se establecen na Lei Orgánica do Poder Judicial d) Nivel de estudios mínimos: Graduado escolar ou similar. Están incapacitados os impedidos física ou psíquicamente para a función xudicial, os condenados por delito doloso mentres non obtivesen a rehabilitación, os procesados ou inculpados por delito doloso en tanto non sexan absoltos ou se dicte auto de sobresemento e os que non estean en pleno exercicio dos seus dereitos civís. a) Instancia (especificando se se opta ao cargo de titular ou substituto). b) Certificación de nacemento ou fotocopia autentificada do D. N. I. c) Certificación expedida polo rexistro central de penados e rebeldes e declaración complementaria á que fai referencia o artigo 2º da Lei 68/1980, no seu punto 1. a) referente a se se encontra inculpado ou procesado. d) Xustificación de méritos que alegue o/a solicitante. e) Prazo de solicitudes: quince días hábiles dende o día seguinte á publicación deste anuncio no BOP. f) Lugar de presentación: Oficinas municipais. Rematado o prazo para a presentación de solicitudes, polo Pleno do Concello procederase á elección do cargo de Xuíz de Paz titular e sustituto entre as persoas que, reunindo as condicións establecidas no apartado 1º, acaden ou xustifiquen un maior número de méritos.- O acordo adoptarase con voto favorable da mayoría absoluta dos membros da Corporación.- De non presentarse solicitudes, o Concello Pleno poderá propoñer candidatos idóneos ao Tribunal Superior de Xustiza de Galicia, para o seu nomeamento. O nomeamento dos cargos de Xuíz de Paz titular e Xuíz de Paz substituto será efectuado pola Sala de Goberno do Tribunal Superior de Xustiza de Galicia, por un período de catro anos.- Toques, 28 de marzo de 2016 O Alcalde Asdo.: José Ángel Penas García
12/04/2016 | Administración LocalMunicipal
A Pobra do Caramiñal
Aprobación inicial de modificación de relación de postos de traballo

O Pleno do Concello da Pobra do Caramiñal, na sesión ordinaria do 31 de marzo de 2016, acordou aprobar inicialmente a modificación da relación de postos de traballo (RPT) municipal. De conformidade co previsto no art.202 da Lei 2/2015, do 29 de abril, do emprego público de Galicia, sométese a información pública o expediente polo prazo de vinte (20) días hábiles, a contar desde o seguinte ao de publicación deste anuncio no Boletín Oficial da Provincia, aos efectos de que todos os interesados poidan examinar os expedientes e presentar as reclamacións e facer as suxestións que estimen pertinentes. Transcorrido o prazo sen terse presentado alegacións entenderase definitivamente adoptado o acordo. Os interesados poderán consultar o expediente na Secretaría municipal de 09:00 a 14:00 horas. A Pobra do Caramiñal, 4 de abril de 2016. O Alcalde- Presidente, Asdo. José Luis Piñeiro García.
12/04/2016 | Administración LocalMunicipal
Culleredo
Economía, Facenda e Réxime Interior
Convocatoria de concurso ordinario para a provisión do posto de traballo administrativa/o da Secretaría Xeral

Convocatoria concurso ordinario para a provisión do posto de traballo “Administrativa/o” da Secretaría Xeral Aprobada pola Xunta de Goberno Local en sesión do 4 de abril de 2016. Convócase concurso ordinario para a provisión do posto de traballo “Administrativa/o” da Secretaría xeral (código RPT: SX.2.3.01), reservado a funcionarios/as da escala de administración xeral, subescala administrativas/os, do Concello de Culleredo. A convocatoria rexerase polas bases aprobadas pola Xunta de Goberno Local en sesión do 4 de abril de 2016, e publicadas na páxina web do Concello (www.culleredo.es) Culleredo, 4 de abril de 2016. A concelleira de Réxime Interior, Patrimonio e Contratación Marta María Iglesias Becerra
12/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51463. Canalización. Concello de Ortigueira

Joan Alejandro De Rivera Orzel solicita de Augas de Galicia por atoparse nas marxes do río s/d, a autorización de obras, no polígono 4, parcela 162, no lugar de O Casal, parroquia de Loiba (San Xulián), Concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51463. As obras solicitadas consisten na canalización de 5,00 m. l. de río, mediante tubaria de 1,00 m. de diámetro para darlle paso a unha parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de marzo de 2016 O xefe do servizo territorial Néstor Rodríguez Arias
12/04/2016 | Administración LocalMunicipal
Arzúa
Padrón taxa abastecemento de auga e sumidoiros

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao segundo bimestre de facturación do ano 2016, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao segundo bimestre do 2016 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 4 de abril de 2016 Asdo. José Luis García López Alcalde-presidente do Concello de Arzúa
21/04/2016 | Administración LocalMunicipal
Zas
Aprobación provisional da Ordenanza municipal das tarxetas de estacionamento para persoas con discapacidade

O Pleno do Concello de Zas, en sesión ordinaria do venres día 8 de abril do presente ano acordou a aprobación provisional da Ordenanza municipal das tarxetas de estacionamento para persoas con discapacidade. O que se fai público en virtude do disposto no art.49 da Lei 7/85, reguladora das Bases do Réxime Local, co fin de que os interesados presenten as alegacións ou suxerencias que consideren oportunas durante o prazo de trinta días hábiles computados a partir do seguinte o da efectiva publicación do presente anuncio no B. O. P. Se trascurrido o devantito prazo non se presentaron reclamacións, considerarase aprobado definitivamente devantito acordo. En Zas, a 8 de abril de 2016. O Alcalde, Manuel Muíño Espasandín.
21/04/2016 | Administración LocalMunicipal
Trazo
Información pública proxecto de obra “Abastecemento a Restande e Monzo. Fase II

Sométese a información pública polo prazo de 30 días hábiles a contar dende o día seguinte ao da publicación do presente anuncio no Boletín Oficial da Provincia de A Coruña, o seguinte proxecto de obra: Durante o dito prazo poderá ser examinado o proxecto de obra por calquera interesado nas dependencias municipais para que se formulen as alegacións que se estimen pertinentes. TRAZO, a 14 de abril de 2016 O Alcalde, José Dafonte Varela
21/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 16 de marzo de 2016, pola que se somete a información pública a petición de autorización administrativa previa e de construción dunha instalación eléctrica no concello de Muros (expediente IN407A 2015/287-1

Expte.: IN407A 2015/287-1 Solicitante: Unión Fenosa Distribución, S. A. Denominación: Retranqueo LMT CTC Louro II e Anexo 1. Concello: Muros Liña eléctrica subterránea a 20 KV, cunha lonxitude de 0,048 Km, coa orixe en empalmes proxectados na LMTS MUO-804, no tramo entre o CT Fontecomido (expte 190/2002) e o CT Rúa San Francisco, nº 28 (expte 184/2013), en condutor RHZ1-2OL 12/20KV 1x240 mm2 Al e final no novo CT Louro II, proxectado. Novo centro de transformación prefabricado, cunha potencia de 400 KVA e unha relación de transformación de 20000/400-230 V. Reforma do antiguo CT Louro II (15XK24), en caseta de obra civil, proxectándose o desmantelamento de toda a aparamenta ao aire, instalándose no seu lugar unhas celas modulares de liña, todas elas con illamento SF6. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 16 de marzo de 2016 Birama Mosley Hristeva Territorial da Coruña
21/04/2016 | Administración LocalMunicipal
Culleredo
Secretaría Xeral
Delegación para celebración matrimonio civil

DELEGACIÓN Por resolución ditada en data 11/04/2016, o sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Angel Israel Enrique Augusto Perez Calvo Olamusu para a celebración do matrimonio civil entre Don JUAN VICTOR DZHEMAL LAAMRI. e Dona ANA AIDA DEPREZ CUÑAS. S o vindeiro sábado, día 16 de abril de 2016, ás 18:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 13 de abril de 2016 O Alcalde-Presidente Julio Sacristán de Diego